AlmenntÍ tilefni fjölskyldudaganna í Vogum við Vatnleysuströnd helgina 16. - 18. ágúst verður efnt til Línuhlaups Þróttar Vogum laugardaginn 17. ágúst 2013 . Boðið er upp á 10 km hlaup sem fer fram að mestu á malbiki en líka á malarlínuvegi . Staðsetning og tími 17. ágúst 2013 í Vogum við Vatnleysuströnd . Rástími er kl. 11:00 , ræst er við aðalsvið fjölskylduhátíðarinnar . HlaupaleiðHlaupið hefst við aðalsvið fjölskylduhátíðarinnar ( Aragerði við hliðina á íþróttahúsinu ) og þaðan hlaupið í gegnum sveitarfélagið í áttina að stapanum . Við stapan er hlaupið undir Reykjanesbraut að línuveginum meðfram Reykjanesbraut . Við aðal gatnamótin inn í Vogana er aftur hlaupið inn í Vogana og þar hlaupinn hringur inni í bænum . Á Fjölskylduhátið Voga eru hverfin kyrfilega skreytt gulum , grænum og rauðum litum þannig að keppendum er lofað skemmtilegu umhverfi þennan dag . Hlaupið endar aftur við aðalsvið hátíðarinnar . Drykkjarstöð verður á leiðinni . Leiðin verður merkt og UMF Þróttur verður með gæslu með aðstoð björgunarsveitarinnar Skyggnis . Íbúar hafa verið hvattir til að taka sér stöðu á leiðinni og hvetja keppendur sem og hljómsveitir munu spila á leiðinni . Ekki er mikil hækkun / lækkun á leiðinni en slóðar eru á henni sem ekki eru sérlega greiðfærir . Þannig er leiðin ekki til þess fallin að bæta tíma en hún er því mun skemmtilegri fyrir augað . Hlaupið er um heiðarland á malarvegi sem og á malbikuðum brautum meðfram sjó . Mikilvægar tímasetningar Rútuferð ( á vegum hlaupsins ) frá BSÍ klukkan 09:45 Rútuferð til baka að BSÍ verður klukkan 13:00 Verðlaunaafhending verður kl. 12:30 við aðalsviðið Keppendur geta nálgast keppnisnúmer í íþróttamiðstöð 09:45 - 10:45 TímatakaTímataka verður í hlaupinu og úrslit birt á hlaup.is . Frítt fyrir 12 ára og yngri bæði í hlaup og rútu Hægt er að skrá sig á hlaup.is og í íþróttarmiðstöð Voga á laugardeginum 09:45 - 10:45 . Skrái keppendur sig ekki í forskráningu , heldur í íþróttamiðstöðinni á Vogum , hækka skráningargjöld um 500 kr . Þá kostar Línuhlaupið 2.000 kr. en rúta og hlaup 4.000 kr . VerðlaunVerðlaun verða fyrir fyrstu konu og fyrsta karl . Allir hlauparar eiga möguleika á útdráttarverðlaunum . Verðlaunaafhending verður kl. 12:30 við aðalsviðið . AnnaðHlauparar geta farið í sturtu í íþróttahúsinu eftir hlaupið . Rútuferð til baka að BSI verður klukkan 13:00 .